Шорлар

Шорлар яки шор татарлары — Россиядә яшәүче төрки халык. 1926 елга кадәр киҗи-татарлары исемләнә иде. Хәзерге үзисеме - татар-кижи, шор-кижи. Төп территорияләре — Таулы Шория төбәге, 1939 елга кадәр биредә Таулы-Шор милли районы була, шул елны РСФСР Югары шурасы президиумы районны бетерү турында фәрман чыгара. Сугыштан соңгы вакыттан алып, хәзерге заманга кадәр төбәк күмер чыгару сәнәгатенең аяусыз эксплуатациясенә дучар ителә. Ачык ысул белән күмер чыгару табигать өчен һәм кешеләр өчен зур зыян сала. Бигаять зур карьерлар таулы шор авылларын «йота», сулыкларны агулый һ.б."Без акрын гына бетеп барабыз". Себернең төп халкы ничек юкка чыга?

Гомум саны якынча 15 мең, нигездә Кемерово өлкәсендә яшиләр. Шулай ук шорлар аз санда Хакасиядә, Алтай Республикасында, Красноярск краенда һәм Алтай краенда бар. Телләре алтайлар теленә бик якын.

Төркем:Төрки халыклар
Төркем:Себер халыклары